  Туспуктэм: Руслан Нуриахметов Наталия Сильвестрова Нылпиослы ӵектосъёсъя «Новые искатели» вожвылъяськон радъяське. Удмуртиысь пиналъёслы конкурсэ пыриськыны ӵекто. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Вожвылъяськонлэн ужпумез – нылпиослэн но егитъёслэн мерлыко ӵектосъёссылы но кичӧлтонзылы юрттэт сётон. Ужрадэз Тимченколэн Фондэз радъя. Конкурсэ 200 сюрсозь улӥсьёсын каръёсысь но гуртёсысь 12-18 аресъем пиналъёслэн командаоссы пыриськыны быгато. Командаын куинь адями луыны кулэ. Вожвылъяськонэ таӵе номинационъя пыриськыны луэ: Объединять: выль сервисъёс кылдытонъя яке егитъёслы ужрадъёс радъянъя ӵектосъёс; Менять: интыез азинтонъя ӵектосъёс; Помогать: шуг-секытэ сюремъёслы, тазалыксыя сюбегатэм луонлыкъёсын адямиослы юрттонъя ӵектосъёс. Вормисьёс 100 сюрсозь манет басьтыны быгатозы. Куриськонъёсты 24-тӥ куарусёнозь куто. Тегъёс: ӵектос вожвылъяськон нылпиос Удмуртия  